কারেজ ইউকে

কারেজ ইউকে হল সমকামী সম্প্রদায়ের জন্য গঠিত একটি খ্রিস্টীয় মন্ত্রণালয়, যা ইংল্যান্ডের সারে শহরের গিল্ডফোর্ডে অবস্থিত। এটি ইভানজেলিকাল খ্রিস্টান সম্প্রদায়ের একটি প্রাক্তন সমকামী সংগঠন যারা সমকামীদের যৌন অভিমুখিতা পরিবর্তন করার চেষ্টা করেছিল। কিন্তু পরবর্তীকালে এই যৌন অভিমুখিতা পরিবর্তন সম্পর্কিত সমস্ত ধারনা তারা প্রত্যাখ্যান করে। বর্তমানে এটি একটি খ্রিস্টান মন্ত্রণালয় হিসেবে বিদ্যমান যারা সমকামীতার পক্ষপাতিত্ব করে। ২০০৬ সালে কারেজ ইউকে-এর সদস্য সংখ্যা প্রায় ১৫০ জন ছিল বলে জানা গেছে। News article in WorldWide Religious News, April 6, 2001, at .

 ইতিহাস 
কারেজ ইউকে ১৯৮৮ সালের ফেব্রুয়ারিতে জেরেমি মার্কস দ্বারা প্রতিষ্ঠিত হয়েছিল। News posting on the website of Evangelicals Concerned Western Region, July 26, 2004, at . এই দলটি পূর্বে প্রাক্তন সমকামী আন্দোলনের সাথে যুক্ত ছিল। সংস্থাটি একসময় এক্সোডাস ইন্টারন্যাশনাল -এর সদস্য ছিল। News article in The Advocate, March 13, 2001, at . ২০০২ সালে, সংগঠনটি প্রাক্তন সমকামী আন্দোলনের সাথে সম্পৃক্ততা ত্যাগ করে।  যখন সংস্থাটি প্রতিষ্ঠা হয়, তখন এই গোষ্ঠীর প্রচেষ্টাগুলিকে প্রগতিশীল হিসাবে চিহ্নিত হত, কারণ তারা সমকামীদের নিন্দা করার পরিবর্তে তাদের সাথে সামাজিক দূরত্ব দূর করার প্রয়াসী ছিলেন। 

 সংস্থার উদ্দেশ্য পরিবর্তন 
২০০০ সালের মধ্যে, জেরেমি মার্কস এবং কারেজ ইউকে -এর অন্যানয নেতারা বুঝতে পারেন, যে তাদের সংস্থায় পরিবর্তন প্রয়োজন। প্রাক্তন সমকামী আন্দোলন এবং কারেজ ইউকে সংস্থার মূল উদ্দেশ্যের মধ্যে সমানতা ছিল না। মার্কস তার অভিজ্ঞতা থেকে বুঝেছিলেন যে যারা নিজের সমকামী প্রকৃতিকে সহর্ষে স্বীকার করতে পারেন এবং নিজের জন্য একজন উপযুক্ত সঙ্গী খুঁজে পান কেবল তারাই জীবনে সুখী এবং সফল হন, সেটি না হলে সমকামী মানুষটি হতাশাগ্রস্ত হয়ে পরেন এবং তার জীবন অবসাদে ভরে ওঠে।  সমকামীদের বিষমকামী সম্পর্কে জড়ানোর জন্য তাড়িত করা, না হলে ব্রহ্মচর্য গ্রহন করে আজীবন একাকী থাকা - প্রাক্তন সমকামী আন্দোলনের এই পন্থা মার্ক্সের মনে ধন্দের সৃষ্টি করে।News article in UCNews, the newspaper of the United Church of Christ, July–August 2003, at . পরে ২০০১ সালে, জেরেমি মার্কস লেসবিয়ান অ্যান্ড গে ক্রিশ্চিয়ানস  শীর্ষক এক প্রকাশনায় উল্লেখ করেছিলেন, "আমি এই সিদ্ধান্তে পৌঁছেছি যে আমরা (আদর্শমূলক ব্যতীত) সমস্ত সমকামী প্রেমকে পাপ বলে গন্য করে সম্পূর্ণ ভুল করেছি"  দলের সদস্যরা যুক্তি দেন যে, বাইবেলের উদ্ধৃতি অনুসারে, কোনো মানুষেরই একা জীবনযাপন করা উচিত নয় এবং প্রেমময় ঈশ্বর কখোনোই সমকামীদের ভালোবাসার সুযোগ থেকে বঞ্চিত করবেন না। এই যুক্তিকে সামনে রেখেই সদস্যরা দলের অবস্থানগত পরিবর্তনের দিকে অগ্রসর হন।

কারেজ ইউকে ওয়েবসাইটে  মার্ক্সের মন্তব্যগুলি দলটির গতিপথ পরিবর্তনের বিষয়টি স্পষ্ট করে:হৃদয়ের পরিবর্তনই অগ্রাধিকারআমার পনের বছরের অভিজ্ঞতা থেকে আমি উপলব্ধি করতে পেরেছি, যে ঈশ্বরের প্রাথমিক উদ্বেগ তাঁর সমকামী শিষ্যদের যৌন অভিমুখের পরিবর্তন নয়, বরং তাদের নিজস্বতার মধ্যে পূর্ণতা খুঁজে পেতে সাহায্য করা, তাঁদের ভালবাসা এবং গ্রহণযোগ্যতার পথ নিশ্চিত করা, যীশুকে বিশ্বস্তভাবে অনুসরণ করার জন্য এবং একে অপরের সাথে সম্পর্ক গড়ে তোলার জন্য দায়িত্বশীল হওয়া-ইহাই সঠিক পথ।দলের  অবস্থানগত পরিবর্তনের প্রত্যক্ষ ফলস্বরূপ কারেজ ইউকে সংস্থা এক্সোডাস ইন্টারন্যাশনাল  থেকে পদত্যাগ করে।  পরে তারা ইভাঞ্জেলিক্যাল অ্যালায়েন্স থেকেও পদত্যাগ করতে বাধ্য হয়েছিল। 

 তথ্যসূত্র 

বিষয়শ্রেণী:এলজিবিটিকিউ অধিকার সংগঠন